### ****Dopravné obmedzenia****

* Od 22. augusta 2025 je uzavreté parkovisko pri Okresnom dopravnom inšpektoráte na Štefánikovom nábreží, ktoré bude vyhradené pre potreby osláv 81. výročia SNP. Následne sa v Parku pod Pamätníkom SNP začne s výstavbou pódia. S blížiacimi sa oslavami nebude možné využívať korčuliarsku dráhu.
* Kapitulská ulica od križovatky s Cikkerovou ulicou smerom k Námestiu SNP bude uzatvorená od 28. augusta od 17:00 hod. Po skončení osláv 81. výročia SNP bude uzávierka ulice pokračovať z dôvodu konania Slovenského dňa kroja, ktorý sa uskutoční v sobotu 30. augusta 2025.
* V súvislosti s oslavami nebude možné dňa 29. 8. od 6:00. hod jazdiť Cikkerovou ulicou, ktorá bude od križovatky s Národnou po križovatku s Kapitulskou ulicou úplne uzavretá aj pre rezidentov. Kuzmányho ulica bude dňa 29. augusta od 6:00 hod. zobojsmernená.
* V deň osláv dňa 29. augusta nebude možné od 6:00 hod. do cca 23:00 hod. odbočiť z cesty I/66 do Kapitulskej ulice.
* Parkoviská pred Domom kultúry a za ním nebudú dostupné pre verejnosť od augusta od 17:00 hod. Parkovanie nebude možné 28. augusta od 17:00 hod.  ani pred  Spoločným operačným veliteľstvom OS SR na ulici Československej armády. V deň osláv, 29. augusta, budú vyhradené pre potreby podujatia.
* Od 28. augusta od 17:00 hod. nebude možné zaparkovať na Námestie Š. Moysesa pod Starou Tržnicou a Barbakánom. Nám. Š. Moysesa bude od križovatky s Krížnou ulicou úplne uzavreté nielen počas osláv 81. výročia SNP, ale aj cez Slovenský deň kroja. Bakosssova ulica bude tradične zobojsmernená od Bakossovej ul. č. 24 po Nám. Š. Moysesa 16. Táto uzávierka bude pokračovať aj počas Slovenského dňa kroja, ktorý sa uskutoční v sobotu 30. augusta.